Diari Oficial de la Generalitat Valenciana


Sumari del DOGV 4850, del 27-09-2004 (2004/9664)

ORDE de 17 de setembre de 2004, de la Conselleria de Territori i Habitatge, per la qual es prorroga el termini fixat per a la convocatòria de 2005, en l'Orde de 21 d'abril de 2004, per la qual s'estableix un règim d'ajudes destinades a la gestió de reserves voluntàries de fauna.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4850

Data del DOGV
:   27-09-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/9664


Data del document
:   17-09-2004

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * caça
    * fauna
    * reserva natural
    * suport econòmic

ORDE de 17 de setembre de 2004, de la Conselleria de Territori i Habitatge, per la qual es prorroga el termini fixat per a la convocatòria de 2005, en l'Orde de 21 d'abril de 2004, per la qual s'estableix un règim d'ajudes destinades a la gestió de reserves voluntàries de fauna. [2004/F9664]
  
L'Ordre de 21 d'abril de 2004 (DOGV de 5 de maig de 2004), estableix el termini de dos mesos a partir de la publicació per a la concessió d'ajudes per a l'any 2004, és a dir fins al 5 de juliol de 2004. D'altra banda, aquesta mateixa ordre estableix, amb caràcter general, el període comprés entre l'1 de març i el 30 de setembre de l'any anterior com el termini per a sol·licitar ajudes per a les següents convocatòries.
  
Atés, d'una banda, que el període establit per a l'any 2005 se solapa pràcticament amb el fixat per al 2004, i, per altra banda, la recent publicació del decret que crea i regula la figura de reserva de fauna silvestre (Decret 32/2004, de 27 de febrer, del Consell de la Generalitat Valenciana, pel qual es crea i regula el Catàleg Valencià d'Espècies de Fauna Amenaçades, i s'estableixen categories i normes per a la seua protecció, DOGV de 4 de març de 2004), fet que ha motivat el retard en la declaració d'aquestes, es considera convenient modificar el termini establit per a la sol·licitud d'ajudes per a l'any 2005, de manera que es possibilite la subvenció d'actuacions en aquelles reserves la declaració de les quals es troba en tramitació.
  
Per raó d'això, i de conformitat amb el que disposa l'article 35 de la Llei 5/1983, de 30 de desembre, del Govern Valencià, i en l'article 47.3 del Text Refós de la Llei d'Hisenda Pública de la Generalitat Valenciana, aprovat pe Decret Legislatiu de 26 de juny de 1991, del Consell de la Generalitat Valenciana.
  
ORDENE
  
Article 1
  
Prorrogar, amb caràcter extraordinari, el termini establit per a la presentació de sol·licituds per a la concessió d'ajudes per a la gestió de reserves voluntàries de fauna per a l'any 2005, en cinc mesos, és a dir fins al 28 de febrer de 2005, i es manté el període fixat en l'Ordre de 21 d'abril, per a les següents convocatòries.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 17 de setembre de 2004
  
El conseller de Territori i Habitatge,